
ELŐTERJESZTÉS
a Képviselő-testület 2011. március 3.-i ülésére

a szociális ellátásokról szóló rendelet módosítása tárgyában.

Tisztelt Képviselő-testület!

A szociális igazgatásról és szociális ellátásokról szóló 1993. évi III.. tv. (a továbbiakban: Szt.) 35. § (2) bekezdésének 2011. január 1.-től hatályos változása lehetővé teszi, hogy a települési önkormányzat – a törvényben meghatározott feltételeken túl – rendeletében szabályozza a bérpótló juttatásra való jogosultság egyéb feltételeként a kérelmező vagy a jogosult lakókörnyezete rendezettségének teljesítését.

A lakókörnyezet rendezettségére vonatkozó kötelezettség részleteit a mellékelt tervezet tartalmazza.

Kérem a tisztelt Képviselő-testületet, hogy a tervezetet szíveskedjenek megtárgyalni és elfogadni.

L a k i t e l e k ,  2011. február 24.


Felföldi Zoltán
TERVEZET!

Lakitelek Önkormányzat Képviselő-testülete a szociális igazgatásról és szociális ellátásokról szóló 1993. évi III. törvény 32. § (3) bekezdésében, valamint a 35. § (2) bekezdésében kapott felhatalmazás alapján az alábbi rendeletet alkotja.

LAKITELEK ÖNKORMÁNYZAT

______________/2011. __________számú önkormányzati rendelete

a szociális rászorultságtól függő pénzbeli és természetbeni ellátásokról szóló, többször módosított 15/1993. /IX. 16./ számú önkormányzati rendelet módosításáról.

1. §

A Rendelet 20. §-a helyébe az alábbi rendelkezés lép:

„(1) A bérpótló juttatásra való jogosultság feltételeként a törvényben meghatározott jogosultsági feltételeken kívül a kérelmező vagy jogosult az általa életvitelszerűen lakott lakást vagy házat és annak udvarát, kertjét, a kerítés vonalával kívül határos területet, járdát köteles tisztán tartani, az ingatlan állagának megóvását, rendeltetésszerű használhatóságát, higiénikus állapotát biztosítani.

(2) Az (1) bekezdésben meghatározott feltételek fennállását a jegyző megbízása alapján a közterület-felügyelő - a kérelmező vagy jogosult hozzájárulásával és bevonásával - a helyszínen ellenőrzi, ezt követően a helyszíni szemle eredményéről igazolást állít ki.

(3) Ha az (1) bekezdésben meghatározott feltételek nem állnak fenn, a jegyző a feltételek teljesítésére legalább ötnapos határidő kitűzésével felszólítja a kérelmezőt vagy jogosultat.’

2. §.

Ezen önkormányzati rendelet a kihirdetését követő napon lép hatályba.

Lakitelek, 2011. február 24.




Felföldi Zoltán sk.
Dr. Orbán Csaba sk.

